Friuli-Venezia Giulia

Lu Friuli-Venezzia Giulia (Friûl-Vignesie Julie 'n friulanu, Furlanija-Julijska krajina 'n sluvenu, Friaul-Julisch Venetien 'n tudisco) è na riggiuni di l'Italia Nord-Urientali di circa 1,2 miliuna d'abbitanti, cu capulocu Trieste. Lu Friuli-Venezzia Giulia è na riggiuni autònuma a statutu spiciali, furmata dû Friuli (ca custituisci circa lu 90% di lu tirritoriu) e dâ Venezzia Giulia, suddivisi fisicamente dû ciumi Timavu. Cunfina a est câ Sluvenia, a nord cu l'Austria, a ovest cû Venetu, a sud è vagnata mmeci dû Mari Adriàticu. Storia ricenti Lu Friuli-Venezzia Giulia è na riggiuni criata a taulinu nta l'anni di lu doppuguerra; nfatti doppu lu difinitivu passaggiu di Trieste a l'Italia (c'abbinni appena ntô 1954), la citati avìa stata privata di tuttu lu sò ntraterra e la Venezzia Giulia era oramai quasi ntiramenti juguslava; pi chissu si dicidìu d'uniri Trieste a lu Friuli, furnennu videmma na certa autunumìa â nova riggiuni macari pirchì idda era la parti cchiú miridiunali dâ cèlibbri Curtina di ferru. Pâ storia pricidenti vidi li vuci spicìfichi: Friuli Venezzia Giulia Lingua Li lingui ntê Friuli Venezzia Giulia sugnu talianu, sluvenu, tudisco, friulianu.